钦定古今图书集成/明伦汇编/氏族典/第278卷 > 王象复
## 钦定古今图书集成/明伦汇编/氏族典/第278卷 > 王象复

按仇维桢《王象复传》：“象复，字完初，之猷子。仕为保定
府同知。天启中，以不拜珰祠，罢。崇祯初，起废籍，再丞
保定，谢归。未几，溃卒之变，发难吴桥，连陷临邑、商河、
青城诸县，进薄新城。象复与子与夔，亟以苍头数十
辈，与知县秦三辅登陴。部署未毕，乱兵已傅城，堞急
发炮殪其渠董指挥者。顷之，焚北门入，父子皆被执”，
不屈，死之，尸相抱不可解。巡抚朱大典列其事上闻，
赠光禄寺少卿。